יעל שאלתיאלי

יעל שאלתיאלי (נולדה ב-1 בפברואר 1946) היא יו"ר הוועד המנהל של סמינר הקיבוצים. קודם לכן כיהנה כמנכ"לית משרד החקלאות ופיתוח הכפר, כמנכ"לית קרן קיימת לישראל וכראש המועצה האזורית בקעת בית שאן.

ביוגרפיה
שאלתיאלי נולדה בטבעון, במקור יעל ליפפלד. למדה בבית הספר התיכון ע"ש חיים גרינברג, הצטרפה לקיבוץ נווה אור בעמק בית שאן במסגרת שירות בנח"ל ומאז היא חברת הקיבוץ. בעלת תואר ראשון בגאוגרפיה ובכלכלה מאוניברסיטת חיפה ותואר שני במנהל עסקים מהאוניברסיטה העברית בירושלים. ב-1971 מונתה למזכירת הקיבוץ, בשנת 1988 מונתה לגזברית המועצה האזורית בקעת בית שאן וב-1995 מונתה לרכזת משק נווה אור.

בשנים 1996 עד 2006 כיהנה כראש המועצה האזורית בקעת בית שאן.

ביולי 2006 מונתה למנכ"לית משרד החקלאות ופיתוח הכפר וכיהנה תחת השר שלום שמחון. ב-2009 מונתה למנכ"לית קרן קיימת לישראל והיא כיהנה בתפקיד עד 2012. ב-2015 נבחרה ליו"ר הוועד המנהל של סמינר הקיבוצים. היא מכהנת כדירקטורית חיצונית בחברת מהדרין וכדירקטורית מטעם הציבור בחברת תוצרת הארץ - חברת שוק סיטוני לישראל.

שאלתיאלי אלמנה ואם לשני בנים.

קישורים חיצוניים
 ארנון לפיד, האמא של החקלאות, אתר הקיבוצים

הערות שוליים

בוגרי בית הספר התיכון ע"ש חיים גרינברג
בוגרות בית הספר התיכון ע"ש חיים גרינברג
מנכ"לי משרד החקלאות
עובדי הקרן הקיימת לישראל
דירקטוריות ישראליות
דירקטורים ישראלים
נשים בראשות מועצות אזוריות בישראל
מועצה אזורית עמק המעיינות
בוגרות הנוער העובד והלומד
בוגרי הנוער העובד והלומד
חברי גרעיני נח"ל
בוגרות אוניברסיטת חיפה
בוגרי אוניברסיטת חיפה
נשות הקיבוץ
אנשי הקיבוץ
קריית טבעון: אישים
מנכ"ליות משרדי ממשלת ישראל
ישראליות שנולדו ב-1946
ישראלים שנולדו ב-1946